ddrg/super_eurlex huggingface dataset:
KOMMISSIONENS FORORDNING (EF) Nr. 673/96 af 12. april 1996 om indstilling af fiskeri efter ansjos fra fartøjer, som fører portugisisk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), ændret ved forordning (EF) nr. 2870/95 (2), særlig artikel 21, stk. 3, og

ud fra følgende betragtninger:

Rådets forordning (EF) nr. 3074/95 af 22. december 1995 om fastsættelse for 1996 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder (3), fastsætter kvoter for ansjos i 1996;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af ansjos i farvandene i ICES-underområde IX og X og CECAF-afsnit 34.1.1 (EF-område), taget af fartøjer, som fører portugisisk flag eller er registreret i Portugal, nået den for 1996 tildelte kvote; Portugal har forbudt fiskeri efter denne bestand med virkning fra den 15. februar 1996; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Fangsterne af ansjos i farvandene i ICES-underområde IX og X og CECAF-afsnit 34.1.1 (EF-område) fra fartøjer, der fører portugisisk flag, eller er registreret i Portugal, må antages at have opbrugt den kvote, der er tildelt Portugal for 1996.

Fiskeri efter ansjos i farvandene i ICES-underområde IX og X og CECAF-afsnit 34.1.1 (EF-område) fra fartøjer, der fører portugisisk flag eller er registreret i Portugal, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 15. februar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. april 1996.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 301 af 14. 12. 1995, s. 1.

(3) EFT nr. L 330 af 30. 12. 1995, s. 1.
KOMMISSIONENS FORORDNING (EF) Nr. 667/96 af 12. april 1996 om fastsættelse af Fællesskabets produktionspriser for nelliker og roser ved anvendelse af importordningen for visse af blomsterdyrkningens produkter med oprindelse i Cypern, Israel, Jordan og Marokko

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 4088/87 af 21. december 1987 om betingelserne for anvendelse af præferencetold ved indførsel af visse af blomsterdyrkningens produkter med oprindelse i Cypern, Israel, Jordan og Marokko (1), senest ændret ved forordning (EF) nr. 539/96 (2), særlig artikel 5, stk. 2, litra a), og

ud fra følgende betragtninger:

Efter artikel 3 i forordning (EØF) nr. 4088/87 fastsættes Fællesskabets produktionspriser for enkelt- (standard) og mangeblomstrede (spray) nelliker og stor- og småblomstrede roser, der anvendes i perioder på to uger, to gange om året, inden den 15. maj og inden den 15. oktober; efter artikel 1 i Kommissionens forordning (EØF) nr. 700/88 af 17. marts 1988 om visse gennemførelsesbestemmelser for ordningen med indførsel til Fællesskabet af visse af blomsterdyrkningens produkter med oprindelse i Cypern, Israel, Jordan og Marokko (3), senest ændret ved forordning (EØF) nr. 2917/93 (4), bestemmes priserne for roser på grundlag af gennemsnittet af de daglige noteringer, der er konstateret for ledesorter af kvalitetsklasse I i de foregående tre år på de markeder, der er repræsentative for produktionen; for nelliker fastsættes disse priser på samme betingelser for typerne standard og spray; noteringer, der afviger 40 % og derover fra den gennemsnitlige notering, der er konstateret på samme marked i den samme periode i de foregående tre år, indgår ikke i bestemmelsen af gennemsnittet;

Fællesskabets produktionspriser i perioder på to uger til 3. november 1996 bør bestemmes på grundlag af oplysninger fra medlemsstaterne;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Levende Planter og Blomsterdyrkningens Produkter -

UDSTEDT FØLGENDE FORORDNING:

Artikel 1

Fællesskabets produktionspriser for stor- og småblomstrede roser og enkelt- (standard) og mangeblomstrede (spray) nelliker, som omhandlet i artikel 3 i forordning (EØF) nr. 4088/87, i perioder på to uger fra 3. juni til 3. november 1996, er fastsat i bilaget.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 382 af 31. 12. 1987, s. 22.

(2) EFT nr. L 79 af 29. 3. 1996, s. 6.

(3) EFT nr. L 72 af 18. 3. 1988, s. 16.

(4) EFT nr. L 264 af 23. 10. 1993, s. 33.

BILAG

Fælles produktionspriser

>TABELPOSITION>
KOMMISSIONENS FORORDNING (EF) Nr. 812/96 af 2. maj 1996 om ændring af importtolden for afskallet indica-ris, der importeres fra 1. januar 1996, som følge af gennemførelsen af forordning (EF) nr. 321/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1573/95 af 30. juni 1995 om gennemførelsesbestemmelser til Rådets forordning (EØF) nr. 1418/76, for så vidt angår importtold for ris (1), senest ændret ved forordning (EF) nr. 321/96 (2), særlig artikel 4, stk. 1, og

ud fra følgende betragtninger:

Som følge af ændringen af bilag I til forordning (EF) nr. 1573/95 ved forordning (EF) nr. 321/96 bør der i forbindelse med referenceprisen til beregning af importtolden for afskallet indica-ris, fra 1. januar 1996 ud over US long grain ris 2/4/73 ligeledes tages hensyn til US long grain parboiled ris 1/4/88;

den importtold, der anvendes fra 1. januar 1996, er blevet fastsat ved forordning (EF) nr. 3037/95 (3), (EF) nr. 7/96 (4), (EF) nr. 62/96 (5), (EF) nr. 184/96 (6), ændret ved forordning (EF) nr. 234/96 (7), (EF) nr. 234/96 og (EF) nr. 288/96 (8), dvs. på grundlag af en referencepris, der blev beregnet efter de kriterier, der anvendtes, inden forordning (EF) nr. 321/96 trådte i kraft; der bør derfor med virkning fra 1. januar 1996 foretages en ændring af de nævnte importtoldbeløb -

UDSTEDT FØLGENDE FORORDNING:

Artikel 1

1. Importtolden for produkterne under KN-kode 1006 20 17 og 1006 20 98 som fastsat i bilag I til forordning (EF) nr. 3037/95, (EF) nr. 7/96, (EF) nr. 62/96, (EF) nr. 184/96, (EF) nr. 234/96 og (EF) nr. 288/96 ændres i overensstemmelse med bilag I til nærværende forordning.

2. Importtolden og cif Arag-prisen for ris af typen afskallet indica-ris som fastsat i bilag II til forordning (EF) nr. 3037/95, (EF) nr. 7/96, (EF) nr. 62/96, (EF) nr. 184/96, (EF) nr. 234/96 og (EF) nr. 288/96 ændres i overensstemmelse med bilag II til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 150 af 1. 7. 1995, s. 53.

(2) EFT nr. L 45 af 23. 2. 1996, s. 3.

(3) EFT nr. L 316 af 30. 12. 1995, s. 14.

(4) EFT nr. L 2 af 4. 1. 1996, s. 17.

(5) EFT nr. L 13 af 18. 1. 1996, s. 12.

(6) EFT nr. L 25 af 1. 2. 1996, s. 45.

(7) EFT nr. L 30 af 8. 2. 1996, s. 37.

(8) EFT nr. L 37 af 15. 2. 1996, s. 22.

BILAG I

Importtoldbeløb for produkter under KN-kode 1006 20 17 og 1006 20 98, som anvendes fra 1. januar 1996

>TABELPOSITION>

BILAG II

Importtoldbeløb og cif Arag-priser for ris af typen afskallet indica-ris, som anvendes fra 1. januar 1996

>TABELPOSITION>
KOMMISSIONENS FORORDNING (EF) Nr. 804/96 af 30. april 1996 om nedsættelse af basisprisen og opkøbsprisen for blomkål for perioden 1. til 31. maj 1996 som følge af overskridelsen af interventionstærsklen for produktionsåret 1995/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 16b, stk. 4, og

ud fra følgende betragtninger:

Ved Kommissionens forordning (EF) nr. 1111/95 (3) er interventionstærsklen for blomkål blevet fastsat til 63 800 tons for produktionsåret 1995/96; i artikel 2, stk. 2 og 3, i Rådets forordning (EØF) nr. 1121/89 af 27. april 1989 om indførelse af en interventionstærskel for æbler og blomkål (4), senest ændret ved forordning (EF) nr. 1327/95 (5), er det fastsat, at hvis interventionsforanstaltningerne for blomkål i et produktionsår omfatter mængder, der overstiger den interventionstærskel, som er fastsat for produktet for det pågældende produktionsår, nedsættes basisprisen og opkøbsprisen for det følgende produktionsår med 1 % for hver overskridelse på 20 200 tons;

ifølge medlemsstaternes oplysninger har interventionsforanstaltningerne i Fællesskabet for produktionsåret 1995/96 omfattet 85 733 tons; Kommissionen har konstateret en overskridelse af interventionstærsklen for produktionsåret på 21 933 tons;

basisprisen og opkøbsprisen for blomkål, der er fastsat ved Kommissionens forordning (EF) nr. 803/96 (6), bør derfor nedsættes med 1 %;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Basisprisen og opkøbsprisen for blomkål for perioden 1. til 31. maj 1996, der er fastsat ved forordning (EF) nr. 803/96, nedsættes med 1 % og udgør følgende beløb:

>TABELPOSITION>

Priserne gælder for emballeret »studset« blomkål i kvalitetsklasse I.

Priserne er eksklusive udgifterne til produkternes emballage.

Artikel 2

Denne forordning træder i kraft den 1. maj 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 111 af 18. 5. 1995, s. 9.

(4) EFT nr. L 118 af 29. 4. 1989, s. 21.

(5) EFT nr. L 128 af 13. 6. 1995, s. 8.

(6) Se side 53 i denne Tidende.
KOMMISSIONENS FORORDNING (EF) Nr. 803/96 af 30. april 1996 om retsbevarende foranstaltninger for frugt og grøntsager, for så vidt angår blomkål for perioden fra den 1. til den 31. maj 1996

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 5 og 155, og

ud fra følgende betragtninger:

I henhold til artikel 16, stk. 1, i Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), skal der for hvert af de produkter, som er anført i forordningens bilag II, fastsættes en basispris og en opkøbspris for hvert produktionsår; afsætningen af de pågældende produkter, der er høstet i et bestemt produktionsår, strækker sig for blomkål fra maj til april det følgende år;

for dette produkt har Rådet endnu ikke vedtaget den basispris og opkøbspris, der skal anvendes fra den 1. maj 1996; for at kunne varetage de opgaver, der påhviler Kommissionen i henhold til traktaten, er den nødt til at træffe de fornødne retsbevarende foranstaltninger til at sikre kontinuiteten i den fælles landbrugspolitik i sektoren for frugt og grøntsager; foranstaltningerne er af retsbevarende karakter og berører ikke Rådets afgørelse om priserne for produktionsåret 1996/97;

som led i disse retsbevarende foranstaltninger bør der sikres kontinuitet i den interventionsordning, der er fastsat i artikel 15 og 19 i forordning (EØF) nr. 1035/72; det bør derfor for perioden fra den 1. til den 31. maj fastsættes, hvilke beløb der skal anvendes som beregningselementer til bestemmelse af de priser, der skal anvendes ved interventionen; de valgte beløb svarer til den basispris og opkøbspris, Kommissionen har foreslået Rådet -

UDSTEDT FØLGENDE FORORDNING:

Artikel 1

For perioden fra den 1. til den 31. maj 1996 gennemføres den intervention, som er fastsat i artikel 15 og 19 i forordning (EØF) nr. 1035/72, for blomkål til priser, som er fastlagt på grundlag af følgende beløb, udtrykt i ECU/100 kg netto:

>TABELPOSITION>

Disse beløb gælder »studsede« blomkål af kvalitetsklasse I, præsenteret i emballage.

Beløbene er eksklusive incidensen af udgifterne til den emballage, som produktet præsenteres i.

Artikel 2

Denne forordning træder i kraft den 1. maj 1996.

Bestemmelserne i denne forordning anvendes med forbehold af de afgørelser, Rådet træffer efter artikel 16, stk. 1, i forordning (EØF) nr. 1035/72.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.
KOMMISSIONENS FORORDNING (EF) Nr. 802/96 af 30. april 1996 om genindførelse af opkrævning af told på varer henhørende under KN-kode 3102 10 10 med oprindelse i Republikkerne Bosnien-Hercegovina, Kroatien, Slovenien og Den Tidligere Jugoslaviske Republik Makedonien, for hvilke der er indført toldlofter ved Rådets forordning (EF) nr. 3355/94

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3355/94 af 22. december 1994 om ordningen for indførsel til Fællesskabet af varer med oprindelse i republikkerne Bosnien-Hercegovina, Kroatien, Slovenien og Den Tidligere Jugoslaviske Republik Makedonien (1), ændret ved forordning (EF) nr. 3032/95 (2), særlig artikel 3, stk. 2, og

ud fra følgende betragtninger:

I medfør af artikel 1 i forordning (EF) nr. 3355/94 er der indført en toldpræferenceordning for republikkerne Bosnien-Hercegovina, Kroatien, Slovenien og Den Tidligere Jugoslaviske Republik Makedonien, særlig inden for rammerne af toldlofter; i henhold til samme forordnings artikel 3, stk. 2, kan Kommissionen, når lofterne er nået, indtil udgangen af kalenderåret ved forordning genindføre opkrævning af den told, som faktisk anvendes over for tredjelande;

indførslen af de varer, som er anført i bilaget, og som har oprindelse i de ovennævnte republikker, der er indrømmet toldpræferencer, har ved afskrivninger nået det pågældende loft; genindførelse af opkrævning af den told, der anvendes over for disse republikker for de pågældende varer er påkrævet af hensyn til situationen på fællesskabsmarkedet;

det er nødvendigt at genindføre opkrævning af told for de pågældende varer -

UDSTEDT FØLGENDE FORORDNING:

Artikel 1

Fra 4. maj 1996 genindføres opkrævning af den ved forordning (EF) nr. 3355/94 for 1996 ophævede told på indførsel i Fællesskabet af de i bilaget anførte varer med oprindelse i Republikkerne Bosnien-Hercegovina, Kroatien, Slovenien og Den Tidligere Jugoslaviske Republik Makedonien.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. april 1996.

På Kommissionens vegne

Mario MONTI

Medlem af Kommissionen

(1) EFT nr. L 353 af 31. 12. 1994, s. 1.

(2) EFT nr. L 316 af 30. 12. 1995, s. 4.

BILAG

>TABELPOSITION>
KOMMISSIONENS FORORDNING (EF) Nr. 780/96 af 29. april 1996 om fastsættelse for produktionsåret 1996/97 af minimumsimportpriserne for visse bær med oprindelse i Bulgarien, Polen, Rumænien, Slovakiet, Tjekkiet og Ungarn

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1988/93 af 19. juli 1993 om ordningen med minimumsimportpriser for visse bær med oprindelse i Ungarn, Polen, Den Tjekkiske Republik, Den Slovakiske Republik, Rumænien og Bulgarien (1), særlig artikel 3, og

ud fra følgende betragtninger:

Kriterierne for fastsættelse af minimumsimportpriserne er fastsat i Kommissionens forordning (EØF) nr. 2140/93 af 28. juli 1993 om gennemførelsesbestemmelser for ordningen med minimumsimportpriser for visse bær med oprindelse i Ungarn, Polen, Tjekkiet, Slovakiet, Rumænien og Bulgarien og om fastsættelse af de minimumsimportpriser, der skal anvendes indtil den 30. april 1994 (2); minimumsimportpriserne for markedsåret 1996/97 bør fastsættes under anvendelse af disse kriterier;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

For produktionsåret 1996/97 er minimumsimportpriserne for produkterne i bilaget til forordning (EØF) nr. 1988/93 med oprindelse i Bulgarien, Polen, Rumænien, Slovakiet, Tjekkiet og Ungarn anført i bilaget til nærværende forordning.

Artikel 2

Denne forordning træder i kraft den 1. maj 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 182 af 24. 7. 1993, s. 4.

(2) EFT nr. L 191 af 31. 7. 1993, s. 98.

BILAG

>TABELPOSITION>
KOMMISSIONENS FORORDNING (EF) Nr. 769/96 af 26. april 1996 om ændring af forordning (EF) nr. 1237/95 om gennemførelsesbestemmelser til ordningen for stabilisering af de udbytter, der anvendes til beregning af godtgørelser efter forordning (EØF) nr. 1765/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved forordning (EF) nr. 2989/95 (2), særlig artikel 12, og

ud fra følgende betragtninger:

For at undgå at komplekse regionaliseringsplaner fører til faktiske udbytter, der langt overstiger de historiske udbytter, er det i forordning (EØF) nr. 1765/92 fastsat, at godtgørelserne justeres i det følgende produktionsår i forhold til overskridelsen af det gennemsnitlige historiske udbytte, der følger af regionaliseringsplanerne for 1993 eller med hensyn til Østrig, Finland og Sverige, af planen for 1995;

den procedure, der skal følges for at konstatere disse overskridelser, og de historiske referenceudbytter er fastsat i Kommissionens forordning (EF) nr. 1237/95 (3); listen over de historiske udbytter bør suppleres med Østrig, Finland og Sverige; det historiske udbytte i delstaten Brandenburg i Tyskland bør tilpasses af hensyn til indlemmelsen af en del af delstaten Mecklenburg-Vorpommern i denne delstat;

de i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Korn, Fedtstoffer og Tørret Foder -

UDSTEDT FØLGENDE FORORDNING:

Artikel 1

I bilaget til forordning (EF) nr. 1237/95 foretages følgende ændringer:

1) I delen »Tyskland« for delstaten Brandenburg ændres tallet »4,52 t/ha« til »4,54 t/ha«.

2) Østrig, Sverige og Finland tilføjes med et gennemsnitligt historisk udbytte på henholdsvis 5,27, 4,02 og 2,82 t/ha.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Artikel 1, stk. 1, anvendes fra produktionsåret 1994/95.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 12.

(2) EFT nr. L 312 af 23. 12. 1995, s. 5.

(3) EFT nr. L 121 af 1. 6. 1995, s. 29.
RÅDETS FORORDNING (EF) Nr. 753/96 af 22. april 1996 om ændring af forordning (EØF) nr. 3906/89 om udvidelse af økonomisk bistand til at omfatte Bosnien-Hercegovina

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 235,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

Ifølge forordning (EØF) nr. 3906/89 (2) ydes der økonomisk bistand til støtte for den økonomiske og sociale reformproces i visse lande i Central- og Østeuropa;

bilaget til nævnte forordning indeholder en liste over de lande, der kan modtage denne bistand;

efter Bosnien-Hercegovinas undertegnelse af fredsaftalen den 14. december 1995 i Paris bør landet medtages på listen over modtagerlande, for at det kan få del i støtteordningen i forordning (EØF) nr. 3906/89;

betingelserne for at medtage Bosnien-Hercegovina blandt de modtagerlande, der er omfattet af støtteordningen, må herefter betragtes som opfyldt -

UDSTEDT FØLGENDE FORORDNING:

Artikel 1

I bilaget til forordning (EØF) nr. 3906/89 indsættes følgende land: »Bosnien-Hercegovina«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 22. april 1996.

På Rådets vegne

S. AGNELLI

Formand

(1) EFT nr. C 96 af 1. 4. 1996.

(2) EFT nr. L 375 af 23. 12. 1989, s. 11. Forordningen er senest ændret ved forordning (EF) nr. 463/96 (EFT nr. L 65 af 15. 3. 1996, s. 3).